**ZÁPISNICA**

**zo 6. (mimoriadneho) zasadnutia VV ObFZ Trebišov**

**vo funkčnom období rokov 2021-2025**

**zo dňa 09.05.2022**

**Miesto konania:** Oblastný futbalový zväz Trebišov

**Prítomní:** VV - Š. Kavčák, M. Manasil, J. Podracký, P. Prokopovič, K. Pusztai, R. Vass, sekretár – J. Dušek, ŠTK – A. Koščo, KR – M. Voroňák, L. Zrebňák, DK – J. Sakáč

**Ospravedlnení:** VV – J. Holub, RK – J. Hvozdík

**Program:**

1. Úvod (predseda ObFZ)

2. Podanie V. Kaščáka v ISSF, podanie OŠK Veľký Horeš na VV

3. Rôzne

VV schválil **program 6. zasadnutia** VV ObFZ Trebišov.

Za **overovateľov uznesení** boli schválení: J. Podracký, K. Pusztai.

VV prerokoval jednotlivé body programu a prijal tieto uznesenia:

**Bod 1)**

Rokovanie 6. mimoriadneho zasadnutia VV ObFZ otvoril predseda Štefan Kavčák a privítal prítomných.

**Bod 2)**

Členovia VV sa zaoberali podnetom R Vladimíra Kaščáka o stretnutí OŠK Veľký Horeš – FK Veľaty a celkovej atmosfére súťažných stretnutí hraných vo Veľkom Horeši. Zároveň bolo predmetom ich diskusie podanie OŠK Veľký Horeš.

**Uznesenie VV 2021/22-066** :

VV prejednal podnety R V. Kaščáka a FK OŠK Veľký Horeš. VV upozorňuje OŠK Veľký Horeš, že v prípade opakovania sa tejto situácie bude predvolaný štatutár OŠK na zasadnutie VV.

Hlasovali 6 členovia VV (6–0–0).

**Uznesenie VV 2021/22-067** :

VV z dôvodu množiaceho sa HNS hráčov a funkcionárov FK uložil:

- KR upozorniť R a DZ na uvádzanie všetkých nezrovnalostí, ktoré sa v stretnutí vyskytnú, prostredníctvom ISSF (zápis o stretnutí, správa DZ, podanie na príslušnú komisiu v detaile stretnutia),

- ŠTK upozorniť FK na nahrávanie videozáznamov až po odchod delegovaných osôb do kabín po ukončení stretnutia a na nahrávanie videí z vhodného miesta (vyvýšené miesto pre kameramana, nech kamere nič nebráni vo výhľade na hraciu plochu).

Hlasovali 6 členovia VV (6–0–0).

**Bod 3)**

Predseda ŠTK ozrejmil prítomným členom podnet FK Veľaty ohľadom neoprávneného štartu hráča TJ TISA Trakany. Prípad bude komisia riešiť v stredu 11.05.2022, predvolaní sú zástupcovia oboch klubov a delegované osoby.

R. Vass navrhol nech členovia odborných komisií (najmä KR) sledujú celé videozáznamy zo všetkých stretnutí dospelých ObFZ Trebišov. M. Manasil ho doplnil, že na stretnutiach môžu vykonávať kontroly nielen členovia VV, ale aj odborných komisií.

M. Manasil pripomenul potrebu novelizácie Registračného a prestupového poriadku a dopytovanie sa tejto zmeny na konferencii VsFZ.

V Trebišove, 09.05.2022 Štefan Kavčák, v.r.

predseda ObFZ Trebišov

**Overovatelia uznesení:**

Jozef Podracký ............................

Koloman Pusztai ............................

Zapísal sekretár ObFZ Trebišov Ing. Július Dušek